Oficialusis leidinys L 362 , 23/12/1978 p. 0007 - 0009

specialusis leidimas suomių kalba: skyrius 6 tomas 2 p. 0017

specialusis leidimas graikų k.: skyrius 06 tomas 2 p. 0052

specialusis leidimas švedų kalba: skyrius 6 tomas 2 p. 0017

specialusis leidimas ispanų kalba: skyrius 06 tomas 2 p. 0055

specialusis leidimas portugalų kalba skyrius 06 tomas 2 p. 0055



Tarybos Direktyva 1978 m. gruodžio 18 d. dėl įstatymų ir kitų teisės aktų, susijusių su veterinarijos gydytojų veikla, derinimo (78/1027/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 49, 57, 66 ir 235 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi, siekiant veterinarijos gydytojo diplomų, pažymėjimų ir kitų oficialias kvalifikacijas patvirtinančių dokumentų abipusio pripažinimo, nustatyto 1978 m. gruodžio 18 d. Tarybos direktyvoje 78/1026/EEB dėl veterinarijos gydytojo diplomų, pažymėjimų ir kitų oficialią kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas [4], panašus valstybių narių mokymo kursų pobūdis sudaro sąlygas šioje srityje vykdyti derinimą apsiribojant reikalavimu laikytis minimalių standartų, paliekant valstybėms narėms teisę laisvai organizuoti mokymą; kadangi šios veiklos vykdymo sąlygų, kaip numatyta šioje direktyvoje, derinimas neužkerta kelio ir tolesniam derinimui; kadangi šioje direktyvoje numatytas derinimas apima profesinį veterinarijos gydytojų mokymą; kadangi mokymo aspektu dauguma valstybių narių šiuo metu neskiria pagal darbo sutartį dirbančių ir savarankiškai dirbančių veterinarijos gydytojų; kadangi dėl šios priežasties bei siekiant kuo labiau skatinti laisvą specialistų judėjimą Bendrijoje, būtina išplėsti šios direktyvos taikymą pagal darbo sutartį dirbantiems veterinarijos gydytojams, PRIĖMĖ ŠIĄ DIREKTYVĄ: 1 straipsnis 1. Valstybės narės reikalauja, kad asmenys, norintys pradėti ir vykdyti veterinarijos gydytojo profesinę veiklą, turėtų diplomą, pažymėjimą ar kitą oficialią kvalifikaciją veterinarijos srityje patvirtinantį dokumentą, minimą Direktyvos 78/1026/EEB 3 straipsnyje, garantuojantį, kad atitinkamas asmuo per visą mokymosi laikotarpį įgijo: a) pakankamai mokslo, kuriuo grindžiama veterinarijos gydytojo veikla, žinių; b) pakankamai žinių apie sveikų gyvūnų sandarą ir funkcijas, jų auginimą, dauginimąsi ir bendrąją higieną, šėrimą, įskaitant jų poreikius atitinkančių pašarų gamybos ir konservavimo technologiją; c) pakankamai žinių apie gyvūnų elgesį ir apsaugą; d) pakankamai žinių apie ligų, kuriomis serga atskiri gyvūnai arba jų grupės, priežastis, kilmę, eigą, pasekmes, diagnozę ir gydymą, įskaitant specialias žinias apie ligas, kuriomis gali užsikrėsti žmonės; e) pakankamai profilaktinės medicinos žinių; f) pakankamai žinių apie higieną ir technologiją, susijusias su gyvūninių maisto produktų ir žmonėms vartoti skirtų gyvūninės kilmės maisto produktų gamyba ir išleidimu į apyvartą; g) pakankamai žinių apie įstatymus ir kitus teisės aktus, susijusias su pirmiau išvardytais klausimais; h) atitinkamą klinikinę ir kitokio pobūdžio praktiką, įgytą prižiūrint atitinkamiems specialistams. 2. Tokio pobūdžio veterinarijos mokymosi kursą sudaro ne trumpesnės nei penkerių metų dieninės teorinės ir praktinės studijos universitete arba aukštojo mokslo įstaigoje, turinčioje pripažintą lygiavertį statusą, arba veikiančioje universiteto priežiūroje, kurios apima bent jau priede išvardytus dalykus. 3. Norėdamas būti priimtas į šias studijas, kandidatas privalo turėti diplomą arba pažymėjimą, suteikiantį teisę būti priimtam į universitetus arba atitinkamas aukštojo mokslo įstaigas, turinčias valstybės narės pripažintą lygiavertį statusą, šių studijų kursui lakyti. 4. Nė viena šios direktyvos nuostata nedraudžia valstybėms narėms savo teritorijoje pagal jų pačių taisykles leisti pradėti ir vykdyti veterinarijos gydytojo veiklą asmenims, turintiems ne toje valstybėje narėje išduotus diplomus, pažymėjimus ar kitus oficialias kvalifikacijas patvirtinančius dokumentus. 2 straipsnis Ši direktyva taip pat taikoma valstybių narių piliečiams, kurie pagal 1968 m. spalio 15 d. Tarybos reglamentą (EEB) Nr. 1612/68 dėl laisvo darbuotojų judėjimo Bendrijoje [5], vykdo arba vykdys bet kurią Direktyvos 78/1026/EEB 1 straipsnyje minimą veiklą kaip pagal darbo sutartį dirbantys asmenys. 3 straipsnis 1. Valstybės narės patvirtina priemones, kurios, įsigaliojusios per dvejus metus nuo pranešimo apie šią direktyvą, įgyvendina šią direktyvą, ir apie tai nedelsdamos praneša Komisijai. 2. Valstybės narės pateikia Komisijai šios direktyvos taikymo srityje priimtų nacionalinės teisės pagrindinių nuostatų tekstus. 4 straipsnis Ši direktyva skirta valstybėms narėms. Priimta Briuselyje, 1978 m. gruodžio 18 d. Tarybos vardu Pirmininkas H.-D. Genscher [1] OL C 92, 1970 7 20, p. 18. [2] OL C 19, 1972 2 28, p. 10. [3] OL C 60, 1971 6 14, p. 3. [4] OL L 362, 1978 12 23, p. 1. [5] OL L 257, 1968 10 19, p. 2. -------------------------------------------------- PRIEDAS VETERINARIJOS GYDYTOJŲ STUDIJŲ PROGRAMA Studijų, kurias baigus išduodamas veterinarijos gydytojo diplomas, pažymėjimas ar kitas oficialias kvalifikacijas patvirtinantis dokumentas, programą sudaro bent toliau išvardyti dalykai. Vienas ar keli šie dalykai gali būti dėstomi kaip kitų kursų dalis arba kartu su kitais kursais. A. Pagrindiniai dalykai - fizika, - chemija, - gyvūnų biologija, - augalų biologija, - biomatematika. B. Specifiniai dalykai 1 grupė: pagrindiniai mokslai - anatomija (įskaitant histologiją ir embriologiją), - fiziologija, - biochemija, - genetika, - farmakologija, - farmacija, - toksikologija, - mikrobiologija, - imunologija, - epidemiologija, - profesinė etika. 2 grupė: klinikiniai mokslai - akušerija, - patologija (įskaitant patologinę anatomiją), - parazitologija, - klinikinė medicina ir chirurgija (įskaitant mokslą apie anestetikus), - paskaitos apie įvairių naminių gyvūnų, paukščių ir kitų gyvūnų rūšių ligas, - profilaktinė medicina, - radiologija, - dauginimasis ir dauginimosi sutrikimai, - valstybinė veterinarija ir visuomenės sveikata, - veterinarijos teisės aktai ir teismo medicina, - terapija, - propedeutika. 3 grupė: gyvūnų auginimas - gyvūnų auginimas, - gyvūnų šėrimas, - agronomija, - kaimo ekonomika, - gyvulininkystė, - veterinarinė higiena, - gyvūnų etologija ir apsauga. 4 grupė: maisto higiena - gyvūninių maisto produktų ar gyvūninės kilmės maisto produktų tikrinimas ir kontrolė, - maisto higiena ir technologija, - praktinis darbas (įskaitant praktinį darbą vietose, kur skerdžiami gyvūnai ir gaminami maisto produktai). Praktinis mokymasis gali vykti tam tikrą mokymosi laikotarpį, jei tai dieninės studijos, kurias tiesiogiai kontroliuoja kompetentinga institucija ir jų trukmė neviršija šešių mėnesių per visą penkerių metų studijų laikotarpį. Teorinio ir praktinio mokymosi paskirstymas įvairių dalykų grupėse gretinamas ir derinamas taip, kad būtų tinkamu būdų įgyjamos šios direktyvos 1 straipsnio 1 dalyje išvardytos žinios ir patirtis, kurios padėtų veterinarijos gydytojams atitinkamai vykdyti įvairias pareigas. --------------------------------------------------